Golden Womb

Golden Womb var et dansk pyramidespill etablert i 2001. Administrerende direktør var Jack Shemesh.

I starten gikk konseptet ut på å verve så mange medlemmer som mulig til en tilsynelatende gratis deltakelse i en vagt formulert forretningsmulighet basert på en pyramideformet matrise. Etter kort tid ble selskapet koblet til det malaysiske selskapet PureInvestor hvor medlemmene ble oppfordret til å investere penger under løfter om skyhøy avkastning. Bak PureInvestor stod britiske Bryan Marsden.

PureInvestor ble forløperen til Marsdens Ponzi-svindel People in Profit System som han etablerte i 2004. Han ble i 2006 dømt til 5 års fengsel for bl.a. hvitvasking.

Referanser 

Pyramidespill
Danske selskaper
Selskaper etablert i 2001
Selskaper opphørt i 2006